Subject: Võru riigimaja kunstikonkurss on avatud
From: "Sixten Heidmets" <[email-masked]>
To: "Maria-Kristiina Soomre - KUM" <[email-masked]>, "min - KUM" <[email-masked]>, <[email-masked]>, "'Maarin Ektermann'" <[email-masked]>, "tyyne-kristin.vaikla" <[email-masked]>, "'Kai Lobjakas'" <[email-masked]>, "'Merike Kurisoo'" <[email-masked]>, <[email-masked]>, <[email-masked]>, <[email-masked]>, <[email-masked]>,'Andres Lõo' <[email-masked]>,'Laura Jüristo' <[email-masked]>, "'Ingela Heinaste'" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>,
Date: Thu, 12 Feb 2026 10:30:12 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Hea koostööpartner

Võru riigimaja kunstikonkurss on avatud

Riigi Kinnisvara kuulutas välja kunstikonkursi, et leida sobivaim
kunstiteose ideelahendus Võru riigimajja.

Kunstikonkursi raames otsitakse hoone interjööri rikastavat, positiivset
tähelepanu toovat kunstiteost, mis oleks nii materjalivaliku kui ka
teemakäsitluse poolest riigimajja sobiv. Kunstiteose lahendus võiks
lähtuda hoone otstarbest ja ajaloolisest taustast. Teos võib ühendada
erinevaid kunstiliike, -vorme  ja materjale. Pakutavate taieste ampluaa
võiks olla lai, väga oodatud on klaas, keraamika, metall jne.

Osalemistaotluste ja kavandite esitamise tähtaeg on 13. mai 2026, kell
15.00. Võistlusjuhendi leiad Riigi Kinnisvara kodulehelt
<http://www.rkas.ee/hanked-ja-konkursid/kunstikonkursid>
www.rkas.ee/hanked-ja-konkursid/kunstikonkursid.

Teos hakkab paiknema Võru riigimajaks rekonstrueeritava ajaloolise hoone
esinduslikus peatrepikojas. Teosele broneeritud ala hõlmab I korruse
fuajeest II korrusele viiva ajaloolise ja pilkupüüdva paekivitrepi
külgseina ning ka sama trepimademe otsaseina koos seal paikneva
aknapinnaga.

Võru riigimaja kunstikonkursi žüriisse, kes kunstiteose lõppvaliku
otsustavad, kuuluvad žürii esimees Võru riigimaja rekonstrueerimisprojekti
sisearhitekt Liis Tarbe, Eesti Kunstnike Liidu esindajad Andrei Kormašov
ja Stella Mõttus, Eesti Kunstiteadlaste ja Kuraatorite Ühingu esindajad
Anu Allas ja Rael Artel, Riigi Kinnisvara esindajad Kristiina Viiburg ja
hääletusõiguseta tehniline ekspert  Kaarel Svätski.

2018. aastal käivitunud riigimajade projekti eesmärk on pakkuda
võimalikult laia ringi avalikke teenuseid ühes asukohas, mis teeb
kohalikule elanikule asjaajamise mugavamaks. Samuti aitab see kokku hoida
riigi halduskulusid erinevate hoonete ülalpidamisel. Riigimajade
planeerimisel on pööratud kõrgendatud tähelepanu kõiki kaasavale disainile
ja ligipääsetavusele. Riigimajade programmi jätk on hetkel riigi poolt
peatatud. Võru riigimaja on viimane, mis on töös ja valmib 2027. aastal.

Arhitekt Henn Kuvasto projekteeritud Võru keskväljakul Jüri tänav 12 asuv
funktsionalistlikus stiilis hoone valmis 1938. aastal toonase maavalitsuse
jaoks. Hoonesse luuakse tänapäeva vajadustele vastav ruumilahendus ja
töökeskkond, uuendatakse tehnosüsteemid ning korrastatakse väärika hoone
arhitektuurset väljanägemist, taastades hoone algse funktsionalistliku
ilme. 2027. aastal valmivasse Võru riigimajja on planeeritud Rahvakultuuri
Keskuse, Muinsuskaitseameti, Sotsiaalkindlustusameti, Keskkonnaameti,
Maa-ameti, Põllumajandus- ja Toiduameti, Põllumajanduse Registrite ja
Informatsiooni Ameti, Maksu- ja Tolliameti ning Rahandusministeeriumi
Regionaalhalduse osakonna Võru talituse tööruumid.

Võru riigimaja rekonstrueerimisprojekti autorid on Toomas Adrikorn,
Andreas Krigoltoi Lumia arhitektuuribüroost ning sisearhitektid Liis Tarbe
ja Karl-Erik Tarbe.

Pärast kunstikonkursi võitja väljaselgitamist viib Riigi Kinnisvara läbi
väljakuulutamiseta läbirääkimistega hankemenetluse, et sõlmida võidutöö
autori(te)ga leping teose tellimiseks ja paigaldamiseks summas 53 000
eurot, millele lisandub käibemaks. Auhinnafondi suurus teisele ja
kolmandale kohale on kokku 2 650 eurot. Esimese koha saanud kavandi eest
preemiat ei maksta, see sisaldub võitjaga sõlmitava hankelepingu
maksumuses.

2011. aastal jõustus kunstiteoste tellimise seadus, mille kohaselt tuleb
avalike hoonete ehitustööde maksumusest vähemalt 1% eest soetada
kunstiteoseid. Kunstiteoste hinna ülempiir on alates 2021. aastast 110 000
eurot.

Uudisnupp Riigi Kinnisvara kodulehel:
<https://www.rkas.ee/et/uudised/voru-riigimaja-kunstikonkurss-avatud>
https://www.rkas.ee/et/uudised/voru-riigimaja-kunstikonkurss-avatud

Infot käimasolevate protsendikunsti konkursside ja tellitud teoste kohta
leiate:  <https://www.facebook.com/protsendikunst>
https://www.facebook.com/protsendikunst

Lugupidamisega,

Sixten Heidmets
ruumilahenduste projektijuht

tel +372 520 5767

Tartu mnt 85, 10115 Tallinn
www.rkas.ee

*** KONFIDENTSIAALSUSHOIATUS*** Selles e-kirjas sisalduv teave (kaasa
arvatud manused) võib sisaldada ärisaladust ning seda võivad kasutada vaid
e-kirja adressaadid. E-kirjas sisalduvat teavet ei tohi ilma saatja
selgelt väljendatud loata edasi saata ega mistahes viisil kõrvalistele
isikutele avaldada. Juhul, kui Te olete saanud käesoleva e-kirja eksituse
tõttu, teavitage sellest kohe saatjat ning kustutage e-kiri oma arvutist.